UNIQ คว้างาน “วางท่อประปา” รับเงินกว่า 66 ลบ.
UNIQ คว้างาน “กรมทางหลวงชนบท” วางท่อประปาและงานที่เกี่ยวข้องพร้อมโครงการก่อสร้างสะพานข้ามคลองมหาสวัสดิ์ ถนนราชพฤกษ์ จ.นนทบุรี มูลค่าโครงการ 66 ลบ.
UNIQ คว้างานวางท่อประปาและงานที่เกี่ยวข้องพร้อมโครงการก่อสร้างสะพานข้ามคลองมหาสวัสดิ์ ถนนราชพฤกษ์ จ.นนทบุรี รับเงินกว่า 66 ลบ.
21 ต.ค. 2565

บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ ระบุว่า วันนี้ (21 ต.ค.65) บริษัทฯ ได้ลงนามในสัญญาจ้างก่อสร้างกับ การประปานครหลวง (กปน.) ในการก่อสร้างวางท่อประปา และงานที่เกี่ยวข้องพร้อมโครงการก่อสร้างสะพานข้ามคลองมหาสวัสดิ์ ถนนราชพฤกษ์ จ.นนทบุรี ของกรมทางหลวงชนบท มูลค่าโครงการ 66.80 ล้านบาท (รวมภาษีมูลค่าเพิ่ม) โดยเป็นงานก่อสร้างวางท่อประปา ขนาด ศก. 300 มม. 1,000 มม. และ 1,200 มม. โดยวิธีขุดวาง และโดยวิธีดันท่อลอด ความยาวโดยรวมประมาณ 2.8 กิโลเมตร